એવું જાણવા મળે છે કે મંજુલા આઈઆઈટી કેમ્પસની હોસ્ટેલમાં રહીને વોટર રિસોર્ટ પર રિસર્ચ કરી રહી હતી. તે નાલંદા એપાર્ટમેન્ટના ફલેટ નબંર-413માં રહેતી હતી. આ એપાર્ટમેન્ટમાં પરિણીત વિદ્યાર્થિનીઓને પણ રહેવાની મંજૂરી આપવામાં આવે છે. આ બનાવ બાદ પોલીસે મંજુલાનાં સાસરિયાંઓને ફોન દ્વારા જાણકારી આપી હતી. હાલ આ બાબતે મંજુલાના સંબંધીઓની પણ પૂછપરછ કરવામાં આવી રહી છે તેમજ મંજુલાની લાશને પીએમ માટે હોસ્પિટલ લઈ જવાઈ છે અને હવે તેના રિપોર્ટની રાહ જોવાઈ રહી છે. આ બનાવથી આઈઆઈટી કેમ્પસમાં ભારે ચકચાર મચી ગઈ છે.